Մրցույթի հրավեր (ՄՀ)

1. Մրցույթի առարկան

«Ucom» ՓԲԸ-ն (այսուհետ՝ Պատվիրատու) հրավիրում է Ձեր ընկերությանը (այսուհետ՝ Մասնակից) մասնակցելու Յուքոմ ընկերության պաշտոնական կայքի ստեղծման **TE3002-22** մրցույթին (այսուհետ՝ Մրցույթ)։

Պոտենցիալ մասնակիցները ծանոթանում են հրավերին, որից հետո նախապատրաստում են առաջարկը և ուղարկում Պատվիրատուի ստորև նշված էլ. փոստի հասցեներին, սահմանված ժամկետում։

Մրցույթի հաղթողը կընտրվի Գնահատման հաշվետվության՝ առավելագույն գնահատական սկզբունքով.

*Ընտրված կազմակերպության հետ կկնքվի* ***պայմանագիր****` կայքի ստեղծման և հետագա սպասարկման համար:*

## 2. Մրցույթի անցկացման կարգը

Մրցույթի անցկացման հետ կապված հարցերով Պատվիրատուի կոնտակտային անձերն են՝

* **Անուն ազգանուն**՝ Խաչիկ Իխտիարյան *(գնումների մասնագետ)*,
Հովակ Պոդոսյան *(գնումների և լոգիստիկայի բաժնի ղեկավար)*
* **Հասցե**՝ ք. Երևան, Դավիթ Անհաղթ 8/4
* **Էլելտրոնային փոստ**՝ khachik.ikhtiaryan@ucom.am; hovak.podosyan@ucom.am

**2.1. Մրցույթի պահանջներ**

Առաջարկը պետք է պարունակի՝

1. Առաջարկ, որի շրջանակներում նախատեսվում է իրականացնել Հավելված 6-ով ներկայացված աշխատանքների նվազագույն նկարագիրը։
2. Մրցույթի մասնակցի հարցաթերթ (ձևը ներկայացված է Հավելված 5-ում և փոփոխման ենթակա չէ)
3. Պատկերային ներկայացում (պրեզենտացիա), որը ներառում է գնահատման քարտով (սքորքարտ) գնահատելու համար անհրաժեշտ տեղեկությունները(Հավելված 4)՝ հայերեն լեզվով (պատկերային ներկայացման ձևաչափը ներկայացված է Հավելված 1-ում և փոփոխման ենթակա չէ )

Պատվիրատուն ունի իրավունք չդիտարկելու Մասնակցի առաջարկները, եթե ներկայացված փաստաթղթերի կազմը կամ ձևաչափը չեն համապատասխանում ՄՀ-ի պահանջներին։

**2.2 Մրցույթի մասնակցության փաստաթղթերի բովանդակությանը ներկայացվող պահանջներ**

* Բոլոր ցանկացողները կարող են դիմել մրցույթին, եթե համապատասխանում են պահանջներին։
* Ռեզիդենտ մասնակիցները պետք է ներկայացնեն առաջարկը հայկական դրամով (AMD), համաձայն Հավելված 2-ի։
* Տարբեր արժույթներով ներկայացված առաջարկները կբերվեն մեկ արժութային հիմքի՝ ըստ ՀՀ Կենտրոնական բանկի փոխարժեքի, առաջարկների հավաքագրման վերջին օրը։
* Մասնակցի առաջարկում ներկայացված գները՝ Մրցույթում հաղթելու դեպքում, կամրագրվեն Մրցույթի անցկացման արդյունքում կնքված պայմանագրում և վերջինիս գործողության ժամկետում չեն կարող վերանայվել։
* Վճարումը կատարում է հետևյալ պայմանով, հետվճար՝ յուրաքանչյուր փուլի հանձնման-ընդունման ակտի ստորագրման պահից՝ 15 օրացուցային օրվա ընթացում, պայմանագրի մյուս կետերն ինչպես նաև պայմանները բանակցելի են՝ կողմերի միջև։

**2.3. Առաջարկների ձևին ներկայացվող պահանջներ**

* Մասնակիցն առաջարկը պետք է ներկայացնի էլեկտրոնային տարբերակով։
* Առաջարկը պետք է ներառի հետևյալ ֆայլերը՝
1. Գնային առաջարկ՝ փաստաթղթի սքան-կրկնօրինակը՝ PDF ֆորմատով, ինչպես նաև EXCEL ֆորմատով ֆայլեր (ֆայլերի անվանումներ ընկերության անվանումը.pdf և ընկերության անվանումը.xlsx),
2. Մրցույթի մասնակցի հարցաթերթ՝ EXCEL ֆորմատով (ֆայլի անվանում՝ Հարցաթերթիկ.xlsx),
3. Պատկերային ներկայացում (պրեզենտացիա), որը ներառում է գնահատման քարտով գնահատելու համար անհրաժեշտ տեղեկությունները (պատկերային ներկայացման ձևաչափը ներկայացված է Հավելված 1-ում և փոփոխման ենթակա չէ), (ֆայլի անվանում՝ Պրեզենտացիա ընկերության անվանումը. ppt):

**2.4. Առաջարկների ներկայացման կարգը**

* Մասնակիցը ՄՀ -ի պահանջներին համապատասխան պատրաստած փաստաթղթերը պետք է ուղարկի khachik.ikhtiaryan@ucom.am; hovak.podosyan@ucom.am էլ․ հասցեներին մինչև **01.08.2022թ-ի 17:00 (տեղական ժամանակ)**։ Նամակի թեման պետք է համապատասխանի հետևյալ ձևաչափին՝
«Մասնակցի անվանումը – **TE3002-22**»։

**2.5. Հարցեր, պարզաբանումներ, հետադարձ կապ և առաջարկների փոփոխություն**

* Պատվիրատուի և Մասնակիցների հաղորդակցությունը իրականացվում է ՄՀ-ի նշված կոնտակտային անձանց հետ՝ էլեկտրոնային նամակագրության միջոցով։

**3․ Մասնակիցների որակավորումը**

Ստացված առաջարկները կգնահատվեն ըստ որակավորման հետևյալ պահանջների համապատասխանության՝

1. Աշխատանքային փորձ, պորտֆոլիո։ Առնվազն 3 /երեք/ բարեհաջող իրականացված նախագիծ՝ վերջին 3 տարվա ընթացքում ։
2. Հեռահաղորդակցության, բանկային կամ այլ ֆինանսական կազմակերպության ներքին բիլինգային համակարգերի ինտեգրման փորձ
3. Կազմակերպության կառուցվածքն ու թիմը՝ Առնվազն 1 /մեկ/Սենիոր մակարդակի ծրագրավորող, 2 /երկու/ միդ․ մակարդակի ծրագրավորող և 1 /մեկ/ նախագծերի ղեկավար։
4. Գնային առաջարկ՝ ըստ ձևաչափի։

Առաջարկը պետք է համապատասխանի ՄՀ-ի բաժինների բոլոր պահանջներին:

Պատվիրատուն Մրցույթից դուրս մնացած Մասնակիցներին ծանուցում է այդ մասին էլ․ փոստի միջոցով։

**4. Հաղթողի ընտրությունն ու հայտարարումը**

* Այնուհետև ինտեգրված գնահատման քարտի (սքորքարտ) լրացման արդյունքերը, ինչպես նաև էլեկտրոնային կոմերցիոն առաջարկի արդյունքում ստացված միավորները զետեղվում են գնահատման մատրիցայում, և ձևավորվում են վերջնական միավորները, իսկ առաջարկները խմբավորվում են ըստ վերջնական միավորների (Հավելված 4)։
* Հաղթող կճանաչվի այն Մասնակիցը, որը ստացել է մատրիցայի առավելագույն գնահատականը։
* Մրցույթի հաղթողի հետ կկնքվի պայմանագիր։

**5. Պատվիրատուի իրավունքները**

* Պատվիրատուն իրավունք ունի մերժել Մասնակցի առաջարկը, եթե այն չի ներկայացվել ժամանակին և/կամ ներկայացվել է Առաջարկների հայտի այլ ֆորմալ պահանջների խախտմամբ։
* Պատվիրատուն իրավունք ունի Մրցույթը ճանաչել չկայացած և հրաժարվել բոլոր հայտերից։

**6. Այլ**

* Մասնակիցները պետք է ներկայացնեն առաջարկները հայերեն կամ անգլերեն լեզվով։
* Մրցույթի հաղթողին կտրամադրվի կայքի UI/UX-ը։ Այն կարող է փոփոխվել հաղթած մասնակցի հետ քննարկման հիման վրա:
* Առաջարկի հանձնման փաստը ընդունվում է որպես համաձայնություն առ այն, որ բոլոր առաջարկները և հարակից նյութերը չեն վերադարձվում։ Պատվիրատուն չի փոխհատուցում առաջարկի պատրաստման ծախսերը։

**Հավելվածներ**

|  |  |
| --- | --- |
| Հավելված 1. Պատկերային ներկայացման ձևը |  |
| Հավելված 2. Գնային առաջարկ (նմուշ) |  |
| Հավելված 3. Պայմանագիր (նմուշ) | *Բանակցելի****Հիմք ընդունելով 2․2 կետի 5-րդ ենթակետը*** |
| Հավելված 4. Գնահատման քարտ (սքորքարտ) |  |
| Հավելված 5. Մասնակցի հարցաթերթ (նմուշ)  |  |
| Հավելված 6․ Աշխատանքների նվազագույն նկարագիր |  |